Georges Couthon

Georges Auguste Couthon (født 22. desember 1755 i Orcet i Puy-de-Dôme i Frankrike, død 28. juli 1794 i Paris) var en fransk revolusjonspolitiker.

Couthon var opprinnelig embetsmann i Clermont, ble i 1791 valgt til den lovgivende forsamling, og i 1792 til nasjonalkonventet. Han vakte i førstnevnte forsamling oppmerksomhet ved avanserte tenkemåter og forslag, og deltok i det sistnevnte i utarbeidelsen av forfatningen av 1793. I årene 1793-1794 var han medlem av Velferdskomiteen, og stod lojalt ved Robespierres side. Sammen med ham kjempet han ivrig for innføringen av en dyrkelse av «fornuften» som et høyeste vesen. 

Han delte Robespierres og Saint-Justs skjebne ved statskuppet 9. thermidor 1794, og ble henrettet.

Referanser

Eksterne lenker 
 

Personer fra departementet Puy-de-Dôme
Personer henrettet ved giljotinering
Personer fra den franske revolusjon
Franske politikere
Fødsler i 1755
Dødsfall i 1794
Henrettede personer (før 1900-tallet)
Henrettede franskmenn